

**จดหมายข่าวประชาสัมพันธ์**

**สำนักงานเขตพื้นที่การศึกษาประถมศึกษาเชียงราย เขต 1**

**http://www.cri1.obce.go.th**

**“ “2ค 3อ” : “คุณธรรม คุณภาพ โอกาส โอเน็ต อาเซียน”**


** ฉบับที่ 1 /๒๕๕๖**

**ประกวดภาพวาด – คลิปวิดีโอ “วัยรุ่นไทย สดใส ไม่ท้องก่อนวัย ก้าวไกลสู่อาเซียน”**

**นายนพรัตน์ อู่ทอง ผอ.สพป.เชียงราย เขต 1** กล่าวว่า ด้วยได้รับแจ้งจากสำนักอนามัยการเจริญพันธุ์ กรมอนามัย กระทรวงสาธารณสุขได้จัดให้มีการประกวดผลงานสื่อประชาสัมพันธ์ หัวข้อ “วัยรุ่นไทย สดใส ไม่ท้องก่อนวัย ก้าวไกลสู่อาเซียน” โดยมีจุดประสงค์เพื่อเปิดโอกาสให้วัยรุ่นและเยาวชนได้มีส่วนร่วมในการผลิตสื่อเพื่อใช้ในการเผยแพร่ประชาสัมพันธ์ข้อมูลข่าวสารด้านอนามัยการเจริญพันธุ์และสร้างความตระหนักรู้ให้กลุ่มวัยรุ่นและเยาวชนได้รู้จักดูแลตนเองให้ปลอดจากความเสี่ยงต่างๆ หลีกเลี่ยงพฤติกรรมเสี่ยงในเรื่องเพศ มีพฤติกรรมทางเพศที่เหมาะสมกับวัยและสร้างภาพลักษณ์ที่ดีให้วัยรุ่นไทย โดยผลงานที่จัดประกวด คือ ภาพวาดและคลิปวิดีโอ ซึ่งนักเรียนที่มีสิทธิส่งผลงานเข้าประกวด คือ นักเรียนระดับชั้นป.4 – ป.6และม.1 –ม.3

1. การประกวดภาพวาด ใช้กระดาษ 100 ปอนด์ ขนาด15 × 22นิ้ว ไม่จำกัดเทคนิคในการวาดภาพ ใช้สีได้ทุกประเภท(ยกเว้นสีน้ำมัน) ส่งผลงานประกวดได้ไม่เกินคนละ 2 ภาพ รางวัลชนะเลิศ 5,000 บาท พร้อมเกียรติบัตร รองชนะเลิศอันดับ 1 เงินรางวัล 3,000 บาท พร้อมเกียรติบัตร รองชนะเลิศอันดับ 2 เงินรางวัล 2,000 บาท พร้อมเกียรติบัตร รางวัลชมเชย 10 รางวัล เงินรางวัลละ 500 บาท พร้อมเกียรติบัตร

2. การประกวดคลิปวิดีโอ ทีมละไม่เกิน 3 คน สามารถใช้กล้องโทรศัพท์มือถือ กล้องถ่ายรูป กล้องถ่ายวิดีโอ ความละเอียดไม่ต่ำกว่า 640 × 480 ความยาว 3 นาทีขึ้นไป ทั้งนี้ต้องเป็นผลงานที่ผลิตขึ้นใหม่ ไม่เคยทำเผยแพร่ในสื่อต่างๆ รวมทั้งทางอินเตอร์เน็ต รางวัลชนะเลิศ 10,000 บาท พร้อมประกาศนียบัตร รางวัลรองชนะเลิศอันดับ 1 เงินรางวัล 5,000 บาท พร้อมประกาศนียบัตร รางวัลรองชนะเลิศอันดับ 2 เงินรางวัล 3,000 บาท พร้อมประกาศนียบัตร รางวัลชมเชย 2 รางวัล เงินรางวัลละ 1,000 บาท พร้อมประกาศนียบัตร

**** ส่งผลงานได้ที่สำนักอนามัยการเจริญพันธุ์ อาคาร 2 ชั้น 3 ตึกกรมอนามัย กระทรวงสาธารณสุข ถนนติวานนท์ จังหวัดนนทบุรี 11000 หมดเขต 21 มิถุนายน 2556 ดูรายละเอียดที่ http://rh.anamai.moph.go.th

**กลุ่มงานประชาสัมพันธ์ กลุ่มอำนวยการ**

**โทร.053-711410 ต่อ 118**

**จดหมายข่าวประชาสัมพันธ์**

**สำนักงานเขตพื้นที่การศึกษาประถมศึกษาเชียงราย เขต 1**

**http://www.cri1.obce.go.th**

**“ “2ค 3อ” : “คุณธรรม คุณภาพ โอกาส โอเน็ต อาเซียน”**




** ฉบับที่\_\_\_๒\_\_\_/๒๕๕๖**

**เตือนโรงเรียนเฝ้าระวังโรคติดต่อในนักเรียนระดับชั้นอนุบาลหรือเด็กเล็ก**

**นายนพรัตน์ อู่ทอง ผู้อำนวยการสำนักงานเขตพื้นที่การศึกษาประถมศึกษาเชียงราย เขต 1** กล่าวว่า การป้องกันโรคติดต่อภายในโรงเรียนอนุบาล ซึ่งเป็นเด็กเล็กที่ยังต้องการการเฝ้าระวังสภาพสุขอนามัยและสุขภาพอย่างใกล้ชิดและอย่างต่อเนื่อง เนื่องจากเด็กเล็กในระดับชั้นอนุบาลถือเป็นกลุ่มเสี่ยง ที่ต้องมีพัฒนาการสมวัยมีภูมิต้านทานโรคที่ดี โรงเรียนจะต้องป้องกันและเฝ้าระวัง วางมาตรการมิให้เกิดการระบาดของโรคติดต่อ ซึ่งโรคติดต่อที่สำคัญที่ต้องมิให้เกิดขึ้นกับเด็กเล็กอย่างเด็ดขาด เช่น โรคอุจจาระร่วง โรคติดเชื้อทางเดินหายใจ โรคมือ เท้า ปาก ซึ่งโรคเหล่านี้เมื่อเด็กที่เป็นโรคมาอยู่รวมกันมากๆ อาจติดต่อหรือระบาดไปสู่เด็กคนอื่นๆ ได้โดยง่าย

สำนักงานเขตพื้นที่การศึกษาประถมศึกษาเชียงราย เขต 1 จึงขอให้โรงเรียนได้เร่งรัดมาตรการสุขาภิบาลในโรงเรียน เช่น การทำความสะอาดพื้น การทำความสะอาดของเล่นเด็ก ห้องสุขา ห้องน้ำ อุปกรณ์รับประทานอาหาร แก้วน้ำ การส่งเสริมพฤติกรรมอนามัยส่วนบุคคลโดยการล้างมือ การใช้ช้อนกลาง ทั้งนี้โรงเรียนควรประสานงานและร่วมมือกับสาธารณสุขในชุมชนเพื่อเฝ้าระวัง ป้องกันการระบาดของโรคติดต่อของเด็กนักเรียนระดับชั้นอนุบาลอย่างสม่ำเสมอ

****

**กลุ่มงานประชาสัมพันธ์ กลุ่มอำนวยการ**

**โทร.053-711410 ต่อ 118**



**จดหมายข่าวประชาสัมพันธ์**

**สำนักงานเขตพื้นที่การศึกษาประถมศึกษาเชียงราย เขต 1**

**http://www.cri1.obce.go.th**

**“ “2ค 3อ” : “คุณธรรม คุณภาพ โอกาส โอเน็ต อาเซียน”**

** ฉบับที่\_\_\_๓\_\_\_/๒๕๕๖**

**กำหนดการพิธีบวงสรวงพญามังรายและพิธีรดน้ำดำหัวผอ.สพป.เชียงรายเขต 1 และครูอาวุโส**

**เนื่องในเทศกาลประเพณีวันสงกรานต์และปี๋ใหม่เมือง จ.ศ.1375**

**วันเสาร์ที่ 27 เมษายน 2556 ณ บริเวณลานศาลาพญามังราย สพป.เชียงราย เขต 1**

09.39 น. ข้าราชการครูและบุคลากรทางการศึกษาในสังกัดร่วมพิธี

- ถวายเครื่องสักการะ สรงน้ำสงกรานต์พญามังราย

- สรงน้ำพระพุทธรูปประจำสำนักงาน

- ถวายดอกไม้ธูปเทียน สักการะบูชาศาลเจ้าที่สำนักงาน

11.00 น. พิธีรดน้ำดำหัวนายนพรัตน์ อู่ทอง ผอ.สพป.เชียงราย เขต 1 และครูอาวุโส จำนวน 6 คน คือ

1.นายบุญเหรียญ ไชยชมภู ผอ.โรงเรียนบ้านปางริมกรณ์ 2.นายเกียรติศักดิ์ พลประสิทธิ์ ผอ.โรงเรียนบ้านเวียงกลาง


3.นายอำนาจ หาญกล้า ผอ.โรงเรียนบ้านปงเคียน 4.นายสุเกียรติ สุรินธรรม ผอ.โรงเรียนบ้านป่าซาง

5.นางทัศนีย์ สุรินธรรม ผอ.โรงเรียนบ้านโป่ง 6.นายบุญทวี คำหมื่น ผอ.โรงเรียนบ้านปางลาว

- ตัวแทนข้าราชการครูและบุคลากรทางการศึกษากล่าวคำขอขมาและมอบของดำหัวเนื่องในวันปีใหม่สงกรานต์

- ตัวแทนกลุ่มโรงเรียนและโรงเรียนต่างๆ ร่วมอวยพรปีใหม่และมอบของขวัญดำหัววันปีใหม่

- นายนพรัตน์ อู่ทอง ผอ.สพป.เชียงราย เขต 1 และนายบุญเหรียญ ไชยชมภู ตัวแทนครูอาวุโสกล่าวรับคำขอขมาและอวยพรปีใหม่แก่ข้าราชการครูและบุคลากรทางการศึกษา และผู้ร่วมงาน

****- รดน้ำดำหัว ผอ.สพป.เชียงราย เขต 1 และครูอาวุโส

12.00 น. รับประทานอาหารกลางวันและสังสันทนาการ

15.00 น. ปิดงาน

**กลุ่มงานประชาสัมพันธ์ กลุ่มอำนวยการ**

**โทร.053-711410 ต่อ 118**